**0014**

**Бірақ қалай бастай аламын?**

Егер сіз мінажат күшінің сырын ашқыңыз келсе, бұны істеуді бүгін бастауға кеңес беремін. Сіз: «Бірақ қалай бастай аламын?» - деген сұрақ қоюыңыз мүмкін. Бұл туралы айтарым міне. Егер, мен белгілі бір жаңа дағдыны игергім келсе, сол саладағы ең жақсы кітаптарды оқып, маған қажетті кеңестер бере алатын мамандармен кеңесуден бастар едім. Сонымен қатар, сол жаңа дағдыға байланысты видеотаспаларды тауып, олардан пайдалы мәліметтерді жиып алар едім.

Мінажат етуге үйренуді дәл осылай бастай аламыз ба? Бір жағынан иә, бірақ бір жағынан, жоқ. Егер сіз Иса Мәсіх пен Елші Пауылдың мінажаттарының мазмұнын зерттеуге біраз уақыт бөлсеңіз, бұл сізге жақсы негіз береді. Менде Пауылдың мінажаттарын оқып, былай дедім: «Иә, Ием, менде Пауыл сияқты, дәл осындай сезімдерді басымнан өткізіп жатырмын. Түсінігімді арттырып, маған даналығыңды берші. Пауылдың мінажаттарындағы мұқтаждықтар мен тілектер, менің де өмірімдегі мұқтаждықтарым мен тілектерім.»

Алайда, сіз өз бетіңізше мінажат етуді үйренуіңіз керек. Мінажат - бұл Көктегі Әкемен сөйлесу екенін ұмытпаңыз. Пауылдың мінажаттарын зерттеген кезде, біз оның көптеген әр түрлі жағдайлар үшін мінажат еткенін көреміз, және біз одан үлгі алуымыз керек.

Ол бейтаныс адамдар үшін, достары, дұшпандары, өміріндегі әр түрлі жағдайлар үшін, қауіпсіздік үшін, қиыншылықтардан арылу үшін, тәни қажеттіліктер үшін, Құдайдың ісіне кедергі келтіргендер үшін мінажат етті. Ол басқа мәсіхшелермен бірге, жалғыз және мадақтау кезінде де мінажат етті.